महिला वर्ल्‍डकप के फाइनल में मिली 9 रन की हार लंबे समय तक सालती रहेगी : झूलन गोस्‍वामी  
कहा-वर्ल्‍डकप में हमने यूनिट के रूप में अच्‍छा प्रदर्शन किया
जैसे-जैसे हम जीतते गए, लोगों की हमसे उम्‍मीदें बढ़ती गईं
अब महिला टी20 वर्ल्‍डकप पर टिका हुआ है झूलन का ध्‍यान
तेज गेंदबाज के तौर पर झूलन आज महिला क्रिकेट में इतना बड़ा नाम बन चुकी हैं कि पाकिस्‍तान की कायनात इम्तियाज ने उन्‍हें देखकर ही इस खेल में करियर बनाया. झूलन ने क्रिकेटप्रेमियों से अनुरोध किया कि क्रिकेट के खेल को महिला और पुरुष के टैग में नहीं बांध जाए और जो भी प्रदर्शन करे, उसकी सराहना की जाए. पुराने दिनों को याद करते हुए झूलन ने बताया कि शुरुआत में लोग उन जैसी महिला क्रिकेटरों से कहते थे क्‍यों खेल में समय बरबाद करती हो. बहरहाल, उन्‍हें टीम इंडिया के पुरुष क्रिकेटरों की ओर से मिले प्रोत्‍साहन का विशेष रूप से जिक्र किया. झूलन ने बताया कि राहुल द्रविड़, जहीर खान, इरफान पठान और मो. शमी जैसे क्रिकेटरों ने हमारे प्रदर्शन की जमकर सराहना की और हमारा हौसला बढ़ाया.